**V Ý Z V A**

na predloženie ponuky vprieskume trhu v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o VO“)

1. **Identifikácia verejného obstarávateľa**

Bratislavský samosprávny kraj

Sabinovská 16

820 05 Bratislava

IČO: 36063606

**Kontaktná osoba:**

Mgr. Lucia Lorencová

referent oddelenia verejného obstarávania

tel. číslo: 02/48 264 224

e-mail: [lucia.lorencova@region-bsk.sk](mailto:lucia.lorencova@region-bsk.sk)

1. **NÁZOV A Predmet zákazky**
   1. **Názov zákazky**

Koncepcia rozvoja športu a mládeže v podmienkach Bratislavského samosprávneho kraja 2021-2025

* 1. **Predmet zákazky**:

Cieľom dokumentu bude zber údajov v oblasti organizovaného športu a mládežníckych aktivitách na území BSK a ich analýza. Konkrétne je nevyhnutné identifikovať všetkých aktérov a subjekty poskytujúce činnosti v oblasti športu a mládeže a následne zhodnotiť, v akom stave sa tieto oblasti nachádzajú v súčasnosti, kam smerujú a zároveň ako môže Bratislavský samosprávny kraj prispieť k ich rozvoju na úrovni kraja. Dokument bude slúžiť ako nástroj verejnej politiky v oblastiach ako sú plánovanie, rozhodovanie a financovanie a súčasne bude podkladom pre návrhy legislatívnych zmien či úprav, ako aj zmien v oblasti financovania oboch oblastí z rôznych zdrojov (štátny rozpočet, prostriedky samosprávy, súkromné zdroje a granty).

Podrobný opis predmetu zákazky a jeho technická špecifikácia je uvedený v ***Prílohe č. 1*** tejto Výzvy.

* 1. **Identifikácia predmetu obstarávania podľa Spoločného slovníka obstarávania (CPV):**

71241000-9 Štúdia realizovateľnosti, poradenská služba, analýza

71620000-0 - Analytické služby

* 1. Predpokladaná hodnota zákazky**:** 63 000,00 EUR bez DPH
  2. Zdroj finančných prostriedkov: zákazka bude financovaná z prostriedkov Európskej únie, finančných prostriedkov verejného obstarávateľa a štátneho rozpočtu.

Názov projektu: Smart región BSK, kód projektu: 314011ABC3, operačný program: Operačný program Efektívna verejná správa.

1. **Podmienky plnenia**
   1. Na predmet zákazky uvedený v bode 2 tejto Výzvy bude uzatvorená zmluva o dielo. Obchodné podmienky sú uvedené v ***Prílohe č. 5*** tejto Výzvy.
   2. Miesto plnenia: Bratislavský samosprávny kraj, Sabinovská 16, 820 05 Bratislava
   3. Lehota plnenia: bližšie uvedený v ***Prílohe č. 5*** tejto Výzvy
   4. O ďalšom postupe bude úspešný uchádzač informovaný verejným obstarávateľom v lehote viazanosti ponúk.
2. Podmienky účasti uchádzačov
   1. Uchádzač musí spĺňať nasledovné podmienky týkajúce sa **osobného postavenia**:

Požaduje sa splnenie podmienok osobného postavenia podľa § 32 ods. 1 písm. e) a f) zákona o VO, a to predložením nasledovných dokladov:

* *informáciou o zápise uchádzača do zoznamu hospodárskych subjektov podľa § 152 zákona o VO*

**alebo**

* *predložením dokladov podľa § 32 ods. 2, resp. ods. 4 a/alebo 5 zákona o VO*

Nakoľko uchádzač nie je povinný predkladať doklady podľa § 32 ods. 1 písm. e) zákona o VO z dôvodu použitia údajov z informačných systémov verejnej správy v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii), v prípade, že nie je zapísaný v zozname hospodárskych subjektov podľa § 152 zákona o VO, predkladá v ponuke len *čestné vyhlásenie podľa § 32 ods. 2 písm. f) zákona o VO*, ktorým preukazuje splnenie podmienky účasti podľa § 32 ods.1 písm. f) zákona o VO a síce, *že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu* (podľa***Prílohy č. 2***Výzvy).

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne.

Splnenie predmetných podmienok účasti podľa § 32 ods. 1 písm. e) zákona o VO preukazuje člen skupiny len vo vzťahu k tej časti predmetu zákazky, ktorú má zabezpečiť.

V prípade, že verejný obstarávateľ bude mať pochybnosti o tom, že uchádzač spĺňa podmienky účasti podľa § 32 písm. e) a f) zákona o VO, požiada uchádzača o predloženie dokladov preukazujúcich splnenie týchto spochybnených podmienok účasti.

Verejný obstarávateľ upozorňuje uchádzačov na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods.1 písm. e) a f) zákona o VO alebo ak u neho existuje dôvod na vylúčenie podľa § 40 ods. 6 písm. f) zákona o VO.

4.2 Uchádzač musí spĺňať nasledovné podmienky týkajúce sa **technickej alebo odbornej spôsobilosti:**

Požaduje sa preukázanie technickej alebo odbornej spôsobilosti podľa ***§ 34 ods. 1 písm. g) zákona o VO*** u osôb určených na plnenie zmluvy, požiadavky na jednotlivých kľúčových expertov uchádzač preukáže predložením **zoznamu expertov a dokladov preukazujúcich splnenie nasledujúcich požiadaviek na kľúčových expertov:**

**Expert v oblasti športu**

* športový odborník špecifikovaný zákonom  č. 440/2015 Z. z. o športe a o zmene a doplnení niektorých zákonov - preukáže životopisom,
* expert musí byť registrovaný na Slovenskom športovom portáli (sport.iedu.sk) vedenom MŠVVaŠ – preukáže dokladom o registrácii,
* aktívna  prax  v športovom odvetví min. 5 rokov - preukáže životopisom,
* účasť v športovej organizácii min. 2 roky - preukáže výpisom z registra Slovenského športového portálu (sport.iedu.sk)

**Expert v oblasti práce s mládežou**

* pracovník s mládežou špecifikovaný zákonom č. 282/2008 Z.z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov - preukáže predložením dokladu o odbornej spôsobilosti v zmysle § 10 Zákona č. 282/2008 Z.z.,
* znalosti s prípravou koncepčných materiálov v oblasti práce s mládežou a skúsenosti z ich plnenia - preukáže životopisom,
* skúsenosti s medzisektorovou a medzirezortnou spoluprácou v oblasti mládeže - preukáže životopisom,
* odborná prax min. 5 rokov - preukáže životopisom

**Profesijný životopis kľúčového experta - minimálny obsah**:

\* meno a priezvisko experta,

\* štátna príslušnosť,

\* dosiahnuté vzdelanie,

\* súčasná pracovná pozícia a prehľad profesijnej praxe vzťahujúcej sa k plneniu predmetu obstarávania (pracovná pozícia, opis pracovnej náplne/odborné skúsenosti, miesto, mesiac a rok plnenia/zamestnania, zamestnávateľ/objednávateľ, kontaktné údaje osôb, u ktorých bude možné preveriť odbornú prax expertov),

\* kvalifikácia vzťahujúca sa k predmetu zákazky,

\* vlastnoručný podpis experta.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu.

Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúcich sa osobného postavenia podľa § 32 ods. 1 písm. e) a f) zákona o VO a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o VO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona o VO, uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

1. Obhliadka miesta plnenia predmetu ZÁKAZKY

5.1 Nepožaduje sa.

1. Obsah ponuky

Ponuka predložená uchádzačom bude obsahovať:

* **doklady preukazujúce splnenie podmienok účasti** uchádzača podľa **bodu 4** tejto Výzvy;
* **čestné vyhlásenie** k § 32 ods. 1 písm. f) zákona o VO podľa ***Prílohy č. 2*** tejto Výzvy (ak sa uplatňuje);
* **čestné vyhlásenie** k podmienkam zákazky podľa ***Príloha č. 3*** tejto Výzvy;
* vyplnený a oprávnenou osobou podpísaný **Návrh na plnenie kritéria** podľa ***Prílohy č. 4*** tejto Výzvy;
* vyplnená a oprávnenou osobou podpísaná **Zmluva o dielo** podľa ***Prílohy č. 5*** tejto Výzvy spolu   
  s nasledovnou prílohou:
* ***Zoznam subdodávateľov*** podľa Prílohy č. 2 Zmluvy o dielo (ak sú známi v čase predkladania ponuky);
  + **čestné vyhlásenie o vytvorení skupiny dodávateľov** podľa ***Prílohy č. 6*** tejto Výzvy (ak sa uplatňuje);
  + **plnú moc** pre jedného z členov skupiny, ktorý bude oprávnený prijímať pokyny za všetkých členov skupiny a bude oprávnený konať v mene všetkých ostatných členov skupiny podľa ***Prílohy č. 6***  tejto Výzvy (ak sa uplatňuje);

V prípade podpisu ponuky, alebo dokumentov oprávnenou osobou s výnimkou štatutára, verejný obstarávateľ požaduje listinu (splnomocnenie) preukazujúcu oprávnenie tejto osoby konať v mene uchádzača.

1. Komunikácia, Miesto, lehota a spôsob predkladania ponuky, lehota viazanosti ponuky
   1. Komunikácia medzi verejným obstarávateľom a záujemcami/uchádzačmi sa uskutočňuje spôsobom a prostriedkami, ktoré zabezpečia úplnosť údajov uvedených v ponuke a zaručia ochranu dôverných a osobných údajov uvedených v týchto dokumentoch.
   2. Verejný obstarávateľ pri zadávaní zákazky stanovuje elektronickú komunikáciu, ktorá sa realizuje prostredníctvom **systému PROEBIZ**.
   3. **Ponuky sa predkladajú v lehote na predkladanie ponúk elektronicky prostredníctvom systému PROEBIZ.**
   4. ***Požadované doklady predloží uchádzač ako súčasť ponuky vo forme prílohy/príloh prostredníctvom funkcionality systému PROEBIZ a zároveň vloží celkovú cenu za celý predmet zákazky do položky č. 1 v systéme PROEBIZ.***
   5. Ponuka a ďalšie doklady a dokumenty pri výbere uchádzača sa predkladajú v štátnom jazyku (t. j. v slovenskom jazyku). Doklady, ktoré tvoria súčasť obsahu ponuky uchádzačov vo verejnom obstarávaní so sídlom mimo územia Slovenskej republiky, musia byť predložené v pôvodnom jazyku, a súčasne musia byť preložené do štátneho jazyka, t. j. do slovenského jazyka (Neplatí pre uchádzačov, ktorí majú sídlo v Českej republike. V takomto prípade doklady môžu byť predložené v pôvodnom, tzn. v českom jazyku).
   6. Lehota na doručenie ponúk je do **23. 11. 2020 do 12:00 hod.**

*Ponuky predložené po lehote na predkladanie ponúk nebudú akceptované.*

* 1. Uchádzač je svojou ponukou viazaný do **01. 04. 2021**

1. KritériUM na vyhodnotenie ponúk
   1. Kritérium na vyhodnotenie ponúk je: *najnižšia celková cena v EUR s DPH za celý predmet zákazky.*
2. Vyhodnotenie ponúk

9.1 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky po vyhodnotení kritérií na vyhodnotenie ponúk, pričom vyhodnotenie ponúk podľa kritéria na vyhodnotenie ponúk je realizované automatizovaným spôsobom systému PROEBIZ.

9.2 Verejný obstarávateľ si vyhradzuje právo vyhodnotiť splnenie podmienok účasti a splnenie požiadaviek na predmet zákazky len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a bude vylúčená. O vylúčení bude uchádzač bezodkladne informovaný verejným obstarávateľom. V prípade vylúčenia ponuky takéhoto uchádzača bude verejný obstarávateľ vyhodnocovať ponuku uchádzača, ktorý sa umiestnil na ďalšom mieste v poradí.

9.3 Hodnotenie splnenia podmienok účastí uvedených v ***bode 4*** tejto Výzvy bude založené na posúdení predložených dokladov.

9.4 Platnou ponukou je ponuka, ktorá obsahuje náležitosti uvedené v ***bode 6*** tejto Výzvy, neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo „Výzve na predloženie ponuky“ a neobsahuje také skutočnosti, ktoré sú v rozpore so všeobecne záväznými právnymi predpismi.

9.5 V prípade nejasnosti, pochybnosti a potreby objasnenia ponúk, prípadne potreby ich doplnenia zo strany verejného obstarávateľa, požiada verejný obstarávateľ uchádzača o vysvetlenie, resp. doplnenie svojej ponuky v lehote určenej verejným obstarávateľom. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

9.6 Verejný obstarávateľ si vyhradzuje právo odmietnuť všetky predložené ponuky.

9.7 Verejný obstarávateľ si vyhradzuje právo zmeniť podmienky zákazky.

9.8 Verejný obstarávateľ zašle oznámenie o výsledku uchádzačom, ktorí predložili ponuky v lehote na predkladanie ponúk.

9.9 Uchádzač zaslaním ponuky bezvýhradne akceptuje všetky podmienky zákazky.

9.10 Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti s vyhotovením a predložením ponuky, s účasťou na rokovaní, so zrušením zákazky, zmenou podmienok alebo akýmkoľvek rozhodnutím verejného obstarávateľa.

1. Spôsob určenia ceny a kritérium na vyHodnotenie ponúk

10.1 Verejný obstarávateľ bude hodnotiť ponuky uchádzačov podľa kritéria: **celková cena za celý predmet zákazky v EUR s DPH.**

10.2 Úspešným uchádzačom sa stane ten uchádzač, ktorého ponuková cena za celý predmet zákazky s DPH bude najnižšia.

10.3 Poradie ostatných uchádzačov komisia na vyhodnotenie ponúk stanoví VZOSTUPNE podľa ponukovej ceny za celý predmet zákazky s DPH.

10.4 Cenu uchádzač uvedie do **„Návrhu na plnenie kritéria“** podľa **Prílohy č. 4** tejto Výzvy.

10.5 Uchádzačom navrhovaná cena za poskytnutie požadovaného predmetu zákazky, uvedená v ponuke uchádzača, bude vyjadrená **v eurách (EUR).**

10.6 V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, sú ním predložené celkové ceny konečné a nemenné a budú považované za cenu na úrovni s DPH.

10.7 Ak je uchádzač identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento uchádzač nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Objednávateľ nie je zdaniteľnou osobou a v tomto prípade je/bude registrovaný pre DPH podľa § 7 zákona č. 222/2004 Z. z. a bude povinný odviesť DPH v SR podľa zákona č. 222/2004 Z. z.

1. Zrušenie súťaže
   1. Verejný obstarávateľ si vyhradzuje právo prieskum trhu zrušiť bez uvedenia dôvodu.
2. **Dôvernosť a ochrana osobných údajov**
   1. Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.
   2. Informácie, ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.
   3. Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

V Bratislave, dňa 10.11.2020

Peter Šimeček v.r.

vedúci odd. verejného obstarávania Úradu BSK

**Zoznam príloh:**

Príloha č. 1: Podrobný opis predmetu zákazky

Príloha č. 2: Čestné vyhlásenie podľa § 32 ods. 2 písm. f) zákona o VO (ak sa uplatňuje)

Príloha č. 3: Čestné vyhlásenie k podmienkam zákazky

Príloha č. 4: Návrh na plnenie kritéria

Príloha č. 5: Zmluva o dielo

Príloha č. 6: Čestné vyhlásenie o vytvorení skupiny dodávateľov/ plná moc (ak sa uplatňuje)

**PRÍLOHA č. 1: Podrobný opis predmetu zákazky**

**Opis predmetu zákazky**

**„Koncepcia rozvoja športu a mládeže v podmienkach Bratislavského samosprávneho kraja 2021-2025“**

Predmetom zákazky je spracovanie dokumentu: **Koncepcia rozvoja športu a mládeže v podmienkach Bratislavského samosprávneho kraja 2021 – 2025**. (ďalej len „Koncepcia športu a mládeže“). Dokument bude spracovaný v piatich etapách vrátane zberu dát, ich analýzy a vyhodnotenia a spracovania návrhu novej koncepcie, vrátane vypracovania akčného plánu:

**1. etapa:** zber údajov v oblasti organizovaného športu a mládežníckych aktivít na území BSK; termín: do 5 mesiacov od nadobudnutia účinnosti zmluvy;

**2. etapa:** analýza údajov o organizovanom športe a mládežníckych aktivitách na území BSK; termín: do 7 mesiacov od nadobudnutia účinnosti zmluvy;

**3. etapa:** vypracovanie návrhu novej Koncepcie rozvoja športu a mládeže v podmienkach BSK a zaslanie na pripomienkovanie Bratislavskému samosprávnemu kraju, termín: do 10 mesiacov od nadobudnutia účinnosti zmluvy;

**4. etapa:** vypracovanie a zaslanie BSK elektronickej verzie Koncepcie rozvoja športu a mládeže aj so zapracovanými pripomienkami, termín: do 12 mesiacov od nadobudnutia účinnosti zmluvy;

**5. etapa:** odovzdanie kompletnej finálnej verzie Koncepcie rozvoja športu mládeže, vrátane jazykovej korektúry a zapracovaných pripomienok; vo fyzickej podobe a elektronickej podobe, verejná prezentácia navrhovanej Koncepcie rozvoja športu a mládeže partnerom BSK organizovaná spracovateľom. Termín: do 15 mesiacov od nadobudnutia účinnosti zmluvy.

**Rozsah zadania dokumentu:**

Rozvoj športu a pohybových aktivít, práca s mládežou a participácia mládeže na veciach verejných a verejnej politike, ako aj zapájanie sa mládeže do práce v komunitách v mieste ich bydliska alebo štúdia patria medzi priority Bratislavského samosprávneho kraja. Samosprávne kraje majú na základe zákona č. 302/2001 Z. z. o samospráve vyšších územných celkov pôsobnosť v starostlivosti o všestranný rozvoj svojho územia a potreby svojich obyvateľov. Konkrétne v tejto oblasti koordinuje rozvoj telesnej kultúry a športu a starostlivosti o deti a mládež a utvára podmienky na rozvoj výchovy a vzdelávania (najmä na stredných školách). Z tohto dôvodu je potrebné zrealizovať (absentujúcu) analýzu súčasného stavu v oblasti športu a práce s mládežou na území Bratislavského samosprávneho kraja z rôznych pohľadov nevyhnutných na získanie uceleného obrazu súčasnej situácie v týchto oblastiach. Poznanie aktuálneho stavu v daných oblastiach sprostredkuje orgánom BSK potrebné dáta a informácie pre optimalizáciu procesov úradu a organizácií v zriaďovateľskej pôsobnosti v rámci ich originálnych a prenesených kompetencií. To bude mať za následok lepšie a efektívnejšie zacielenie verejných politík v oblasti športu a práci s mládežou, ale aj v prierezových oblastiach a politikách (ako napr. sociálne veci, cestovný ruch) v rámci kompetencií samosprávneho kraja.

Hlavným cieľom dokumentu bude zber údajov v oblasti organizovaného športu a mládežníckych aktivitách na území BSK a ich analýza. Konkrétne je nevyhnutné identifikovať všetkých aktérov a subjekty poskytujúce činnosti v oblasti športu a mládeže a následne zhodnotiť, v akom stave sa tieto oblasti nachádzajú v súčasnosti, kam smerujú a zároveň ako môže Bratislavský samosprávny kraj prispieť k ich rozvoju na úrovni kraja. Dokument bude slúžiť ako nástroj verejnej politiky v oblastiach ako sú plánovanie, rozhodovanie a financovanie a súčasne bude podkladom pre návrhy legislatívnych zmien či úprav, ako aj zmien v oblasti financovania oboch oblastí z rôznych zdrojov (štátny rozpočet, prostriedky samosprávy, súkromné zdroje a granty).

Základom dokumentu bude zber a analýza údajov, ktoré sú k dispozícii buď priamo u zadávateľa, t.j. Bratislavského samosprávneho kraja, alebo v relevantných organizáciách, ktorých sa dané oblasti týkajú. Špecifikácie týkajúce sa analýzy súčasného stavu sú uvedené nižšie v Navrhovanej štruktúre / Analytickej časti.

Vzhľadom na čiastočné/nedostatočné fungovanie Športového portálu nie je možné získať ucelené informácie o stave športu, informácie o činnostiach a aktivitách športových subjektov a registrovaných športovcov v regióne.

Podobná situácia je v oblasti práce s mládežou a mládežníckej politiky. Vzhľadom na neexistujúcu databázu subjektov aktívnych v oblasti mládežníckej politiky, práce s mládežou a participácie mládeže je potrebné taktiež zmapovať situáciu v tejto oblasti nie len z pohľadu realizovaných aktivít ale predovšetkým z podhľadu subjektov, ktoré sa danou problematikou zaoberajú, resp. na akú oblasť práce s mládežou sa zameriavajú.

Bez dostupnosti týchto údajov nie je možné aktualizovať a optimalizovať systém riadenia procesov organizácie, a tak aplikovať správne zacielené politiky na podporu rozvoja športu a mládeže. Tieto údaje sú preto veľmi dôležité na vypracovanie ucelenej koncepcie, pre rozpoznanie silných a slabých stránok regiónu a nastavenie priorít, opatrení a odporúčaní vrátane akčného plánu v oblasti rozvoja športu a pohybových aktivít a práce s mládežou v kraji. Zároveň disponovanie ucelenými informáciami pomôže lepšie nastaviť poskytovanie finančnej podpory zo zdrojov Bratislavského samosprávneho kraja na dosiahnutie stanovených cieľov. V neposlednom rade, dokument musí vychádzať z príslušnej legislatívy v oblasti športu, práce s mládežou a legislatívy týkajúcej sa kompetencií samospráv. Koncepcia rozvoja športu a mládeže v podmienkach BSK 2021-2025 umožní zlepšenie a optimalizáciu výkonu zverených kompetencií úradu ako aj organizácií v jeho zriaďovateľskej pôsobnosti, čo zároveň vytvorí predpoklad pre vhodnejšie zacielenie procesov a politík na zabezpečenie podpory a rozvoja športu a mládeže na úrovni kraja.

**Navrhovaná štruktúra**

1. **Úvod**

* Cieľ a poslanie dokumentu
* Úvod k problematike, základné pojmy a súčasná legislatíva pre oblasť športu a práce s mládežou
* Východiskové dokumenty

1. **Analytická časť**

Analytická časť bude zameraná na zber údajov relevantných pre vypracovanie analýzy súčasného stavu v oblasti športu a rozvoja športových a pohybových aktivít a práce s mládežou. Analytická časť bude pozostávať z 2 hlavných častí podľa ich zamerania: šport a práca s mládežou.

1) ŠPORT:

Zber údajov bude zameraný na organizovaný šport, t.j. zber údajov týkajúcich sa organizovanej športovej verejnosti, detí a mládeže.

a) Zber a analýza údajov týkajúcich sa registrovaných športovcov a športových subjektov pôsobiacich na území Bratislavského kraja:

* Športové zväzy, športové kluby/subjekty pôsobiace či už ako organizačná jednotka zväzu alebo samostatný právny subjekt – vytvoriť databázu športových subjektov, ktoré pôsobia na území BSK, nie len pokiaľ ide o sídlo ale predovšetkým vzhľadom na vykonávané aktivity na úrovni regiónu, napr. niektoré zväzy nemajú regionálnu/oblastnú štruktúru a tak zastrešujú aj aktivity realizované na úrovni regiónov; naopak, niektoré zväzy majú svoje regionálne/oblastné štruktúry, ktoré túto činnosť vykonávajú na regionálnej úrovni (v závislosti od štruktúry daného zväzu, asociácie či federácie);
* Športové kluby – vytvoriť databázu športových klubov a športov, ktoré zastrešujú, a ich príslušnosť k národnému športovému zväzu/asociácii/federácii; zrealizovať zber dát týkajúcich sa členskej základe, t.j. počet registrovaných športovcov v rôznych vekových kategóriách (dospelí, deti a mládež), poprípade získať informácie o medziročnom náraste členskej základe predovšetkým vo vekovej kategórii detí a mládeže (podľa kategorizácie príslušnej pre daný šport);
* Spôsob financovania činnosti subjektov pôsobiacich na regionálnej úrovni – zosumarizovať zdroje financovania činnosti registrovaných športových subjektov – štátne, verejné, regionálne, súkromné zdroje;
* Zastúpenie športov v rámci športových subjektov;
* Organizačná štruktúra na regionálnej úrovni pre uznané športy – zmapovať organizačnú štruktúru pre najpopulárnejšie športy;
* Nové športy – zmapovať nové športy, ich organizačnú štruktúru a jej fungovanie, zastúpenie, financovanie

b) Zmapovanie športovísk v Bratislavskom kraji

* Mapovanie športovísk v pôsobnosti BSK – školy a ich športoviská – indoor/outdoor, v pôsobnosti mesta Bratislava a mestských častí, miest a obcí; majetková príslušnosť daných športovísk (napr. školy, mestské časti, STARZ, mestá, obce a pod.);
* Stav športovísk, metodika hodnotenia ich stavu;
* Reálne využívanie daných športovísk organizovanou športovou verejnosťou (zväzy, kluby) ale aj neorganizovanou verejnosťou – zmapovanie reálneho využívania športovísk, analýza voľných kapacít, dopyt/ponuka na využívanie;
* Využiteľnosť športovísk - na aké športy sa športoviská využívajú, v akom rozsahu, kým, kedy a pod.

c) Analýza Bratislavskej regionálnej dotačnej schémy (BRDS) – analýza poskytovaných dotácií a ich prínosu; návrh nastavenia finančnej politiky pre oblasť športu v rámci BRDS vzhľadom na finančné možnosti BSK;

d) Analýza zákona o športe, finančných možností a tokov vyplývajúcich zo zákona, regionálny rozvoj športu, kompetencie samosprávy

2) MLÁDEŽ:

Zber údajov a analýza týkajúca sa organizácií, inštitúcií, OZ a pod. pôsobiacich v oblasti práce s mládežou na území Bratislavského kraja s miestnou, resp. krajskou pôsobnosťou

a) Zmapovanie organizácií v oblasti práce s mládežou s miestnou/krajskou pôsobnosťou

b) Zmapovanie ich aktivít, rozsahu aktivít, problematiky, ktorou sa zaoberajú, záberom (napr. participácia mládeže, kyberšikana, drogová prevencia, tolerancia vs extrémizmus, dobrovoľníctvo, nízkoprahové skupiny, atď.)

c) Spôsob financovania činnosti subjektov pôsobiacich na regionálnej úrovni – zosumarizovať zdroje financovania činnosti – štátne, verejné, regionálne, súkromné zdroje

d) Analýza Bratislavskej regionálnej dotačnej schémy (BRDS) – analýza poskytovaných dotácií a ich prínosu; návrh nastavenia finančnej politiky pre oblasť práce s mládežou v rámci BRDS vzhľadom na finančné možnosti BSK;

e) Analýza zákona o podpore práce s mládežou, podporných mechanizmov, finančných možností a tokov vyplývajúcich zo zákona, regionálny rozvoj práce s mládežou, kompetencie samosprávy

1. **Návrhová časť**

* Návrh opatrení a smerovania politík Bratislavského samosprávneho kraja na podporu a rozvoj športu na regionálnej úrovni
* Odporúčania/podnety/návrhy na zmeny v zákone o športe
* Návrh opatrení a smerovania politík Bratislavského samosprávneho kraja na podporu a rozvoj práce s mládežou a participácie mládeže na regionálnej úrovni
* Odporúčania/podnety/návrhy na zmeny/úpravy v zákone o podpore práce s mládežou na regionálnej úrovni
* Odporúčania/podnety/návrhy na zlepšenie fungovania na miestnej/krajskej úrovni; návrhy na spôsob finančnej podpory zo strany BSK, stanovenie priorít v oblasti športu a mládeže.

1. **Akčný plán pre plnenie priorít a úloh stanovených v Koncepcii rozvoja športu a mládeže v podmienkach BSK 2021-2025** 
   * + - * Návrh jednotlivých opatrení vo forme akčného plánu s časovým a odhadovaným finančným plánom a návrhom merateľných ukazovateľov na monitorovanie dopadov a napĺňania akčného plánu.
         * Akčný plán bude vyhotovený v dvoch úrovniach (oblastiach) podľa kompetencií jednotlivých aktérov, t.j. akčný plán pre šport a akčný plán pre mládež.
2. **Zhrnutie**
   * Zahŕňa krátky sumár výsledkov na cca 2-3 strany v slovenskom a v anglickom jazyku.
3. **Návrh systému odpočtovania Akčného plánu v rámci jeho monitorovania a hodnotenia v nasledujúcich rokoch**
4. **Prezentácia vo formáte Microsoft Office PowerPoint**
   * Samostatná príloha (cca 20 slide-ov), v slovenskom aj anglickom jazyku.
   * Bude obsahovať najdôležitejšie časti dokumentu.
   * Bude slúžiť na prezentáciu dôležitosti a významu rozvoja športu a práce s mládežou a potreby realizácie podporných aktivít uvedených v Koncepcii rozvoja športu a mládeže.
5. **Zložka so všetkými grafickými prílohami**
   * Samostatná príloha
   * Bude obsahovať všetky grafické prílohy použité v Koncepcii rozvoja športu a mládeže a v prílohách - obrázky, grafy, schémy, náčrt, fotky, mapy a pod., určené aj pre export vo vysokom rozlíšení.
6. **Politický sumár (1-2 strany)**
   * Zahŕňa skrátenú verziu pre politických predstaviteľov v slovenskom a anglickom jazyku, ktorá bude slúžiť ako argumentačná línia pri diskusiách so širokou verejnosťou a inými politickými predstaviteľmi v rozsahu cca 1-2 strany.

**Od úspešného uchádzača sa očakáva:**

1. zber a analýza údajov v oblasti športu a práce s mládežou v Bratislavskom samosprávnom kraji, analýza príslušných zákonov a návrh odporúčaní a zmien týkajúcich sa týchto zákonov; analýza Bratislavskej regionálnej a dotačnej schémy (BRDS) v oboch oblastiach a návrh nastavenia financovania v rámci BRDS; spracovanie dokumentu Koncepcia rozvoja športu a mládeže v podmienkach BSK v rokoch 2021-2025 a priaznivé dôsledky podpory rozvoja športu a mládeže (časti A, B, C, D, E, F) aj s prílohami (časti G, H, I). Termín: **do 14 mesiacov** od nadobudnutia účinnosti zmluvy
2. priebežné konzultácie s relevantnými partnermi a potrebnými súčinnými orgánmi- napr. športové zväzy, športové kluby, STARZ, miestne samosprávy, a iné. Termín: **priebežne**
3. **ukončenie 1. etapy**: zber údajov v oblasti organizovaného športu a mládežníckych aktivít na území BSK a spracovanie návrhu dokumentu a jeho zaslanie na pripomienkovanie Bratislavskému samosprávnemu kraju (časť B). Termín: **do 5 mesiacov** od nadobudnutia účinnosti zmluvy,
4. **ukončenie 2. etapy**: analýza údajov o organizovanom športe a mládežníckych aktivitách na území BSK. Termín: **do 7 mesiacov** od nadobudnutia účinnosti zmluvy,
5. uskutočnenie **verejného prerokovania** (workshopu) Koncepcie rozvoja športu a mládeže po ukončení 2. etapy (pri pripravenosti dokumentu na cca 70 %) - za účasti zástupcov športových klubov, zväzov, samospráv, MINEDu, a odbornej verejnosti (zaslanie prezenčnej listiny a zápisnice BSK). Verejné prerokovanie zorganizuje spracovateľ Koncepcie rozvoja športu a mládeže. Termín: **do 8 mesiacov** od nadobudnutia účinnosti zmluvy,
6. **ukončenie 3. etapy**: vypracovanie návrhu novej Koncepcie rozvoja športu a mládeže v podmienkach BSK a zaslanie na pripomienkovanie Bratislavskému samosprávnemu kraju. Termín: **do 10 mesiacov** od nadobudnutia účinnosti zmluvy;
7. **ukončenie 4. etapy**: vypracovanie a zaslanie elektronickej verzie Koncepcie rozvoja športu a mládeže aj so zapracovanými pripomienkami na 2. kolo pripomienkovania BSK. Termín: **do 12 mesiacov** od nadobudnutia účinnosti zmluvy,
8. **pred ukončením 5. etapy**: odovzdanie finálnej verzie Koncepcie rozvoja športu a mládeže (časti A, B, C, D, E, F) a príloh (časti G, H, I) vrátane jazykovej korektúry a zapracovaných pripomienok; vo fyzickej podobe a elektronickej podobe (podľa podmienok nižšie) na záverečné pripomienkovanie. Termín: **do 13 mesiacov** od nadobudnutia účinnosti zmluvy,
9. **ukončenie 5. etapy**: odovzdanie **finálnej verzie Koncepcie rozvoja športu a mládeže** (časti A, B, C, D, E, F) **- tlačená forma a 5x elektronická verzia na USB** (formát .pdf, .xls a .doc/.docx). Pred zalomením textu krátkeho sumáru (časť E), pri vypracovaní prezentácie (časť G) a skrátenej verzie pre politických predstaviteľov (časť I) sa bude po formálnej stránke postupovať v zmysle design manuálu BSK, ktoré dodá objednávateľ. Termín: **do 15 mesiacov** od nadobudnutia účinnosti zmluvy
   1. **prezentácia** (časť G) cca 20 slide-ov, **v slovenskom a anglickom jazyku** - 5x elektronická verzia na USB (formát .ppt/.pptx),
   2. odovzdanie zložky so všetkými **grafickými prílohami** (časť H), vo vhodnej kvalite aj pre export vo vysokom rozlíšení - 5x elektronická verzia na USB (formát .pdf, .tiff, .jpeg, .dbf, .shp, .xlsx alebo ekvivalent podľa vhodnosti pre danú grafickú prílohu),
   3. **odovzdanie autorských práv** súvisiacich s grafickými prílohami (fotografie, schémy, grafy, tabuľky, mapy) použitými v Koncepcii rozvoja športu a mládeže (časti A, B, C, D, E, F) a povinných prílohách (časti G, H, I) do vlastníctva objednávateľa pre možné ďalšie nekomerčné využitie,
   4. verejná prezentácia navrhovanej Koncepcie rozvoja športu a mládeže partnerom BSK organizovaná spracovateľom

**Miesto odovzdania predmetu plnenia:**

Sabinovská 16 P.O. Box 106 820 05 Bratislava 25

**PRÍLOHA č. 2: Čestné vyhlásenie podľa § 32 ods. 2 písm. f) zákona o VO** (ak sa uplatňuje)

*Obchodné meno:*

*Sídlo/ miesto podnikania:*

*IČO:*

**Čestné vyhlásenie**

(ak sa uplatňuje)

v zmysle § 32 ods. 2 písm. f) zákona o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“)

Názov zákazky: **„Koncepcia rozvoja športu a mládeže v podmienkach Bratislavského samosprávneho kraja 2021-2025“**

Týmto prehlasujem, že ku dňu lehoty na predkladanie ponúk spĺňam podmienku účasti v zmysle § 32 ods. 1 písm. f) zákona o VO - *nemám uložený zákazky účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.*

V............................, dňa...................................

...................................................

meno a priezvisko, funkcia

podpis1

1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.

**PRÍLOHA č. 3: Čestné vyhlásenie**

*Obchodné meno:*

*Sídlo/ miesto podnikania:*

*IČO:*

**Čestné vyhlásenie**

**k podmienkam zákazky**

1. Vyhlasujeme, že **súhlasíme** so zmluvnými  podmienkami zákazky: **„Koncepcia rozvoja športu a mládeže v podmienkach Bratislavského samosprávneho kraja 2021-2025“,** ktoré verejný obstarávateľ určil vo výzve na predkladanie ponúk.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že predkladáme iba jednu ponuku a nie sme členom skupiny dodávateľov, ktorá predkladá ponuku ani nebudeme vystupovať ako subdodávateľ iného uchádzača, ktorý predkladá ponuku.

V............................ dňa...................................

...................................................

meno a priezvisko, funkcia

podpis1

1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahov.

**PRÍLOHA č. 4: Návrh na plnenie kritéria**

**Návrh na plnenie kritéria**

**„Koncepcia rozvoja športu a mládeže v podmienkach Bratislavského samosprávneho kraja 2021-2025“**

|  |  |  |  |  |
| --- | --- | --- | --- | --- |
| Uchádzač / skupina dodávateľov |  | | | |
|  |  | | | |
| Kritérium na vyhodnotenie ponúk | Najnižšia cena | | | |
|  |  | | | |
| Je uchádzač platiteľom DPH? | ÁNO[[1]](#footnote-1) | | | NIE |
|  |  | | | |
|  | Navrhovaná cena v EUR bez DPH | | DPH v EUR | **Navrhovaná celková cena v EUR vrátane DPH - SÚŤAŽNÉ KRITÉRIUM** |
| **Celková cena za uskutočnenie predmetu zákazky** |  | |  |  |
| Uchádzač uvedie pre všetky kritériá kladný nenulový údaj, číslo s presnosťou na dve desatinné miesta (zaokrúhľuje sa matematicky). | | | | |
| V ........................., dňa ............... | | .............................................................  meno a priezvisko, funkcia  podpis[[2]](#footnote-2) | | |

**PRÍLOHA č. 5: Zmluva o dielo**

**Zmluva o dielo**

uzatvorená v zmysle ust. § 536 a nasl. zákona č. 513/1991 Zb. Obchodného zákonníka, v znení neskorších predpisov (ďalej len ,,Obchodný zákonník“) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“)

(ďalej len „zmluva*“)*

**Zmluvné strany**

**1. Objednávateľ: Bratislavský samosprávny kraj**

Zriadený zákonom NR SR č. 302/2001 Z. z.

sídlo: Sabinovská 16, 820 05 Bratislava 25

štatutárny zástupca: Mgr. Juraj Droba, MBA, MA - predseda

IČO: 36063606

DIČ: 2021608369

bankové spojenie: Štátna pokladnica

IBAN: SK92 8180 0000 0070 0048 7455

(ďalej len „objednávateľ” alebo aj „verejný obstarávateľ“)

a

**2. Zhotoviteľ:**

sídlo:

zastúpená:

IČO:

DIČ:

IČ DPH:

bankové spojenie:

číslo účtu:

IBAN:

(ďalej len „zhotoviteľ“)

(ďalej spoločne „zmluvné strany“)

**Preambula**

1. Zmluvné strany uzatvárajú túto Zmluvu v súlade s výsledkom verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „**Koncepcia rozvoja športu a mládeže v podmienkach Bratislavského samosprávneho kraja 2021-2025**“, realizovanej ako zákazka s nízkou hodnotou (ďalej len „súťaž“) podľa § 117.
2. Zmluvné strany sa dohodli podľa § 536 a nasl. zákona č. 513/1991 Zb. Obchodný zákonník v znení neskorších predpisov na uzavretí tejto Zmluvy o dielo za nižšie uvedených podmienok.

**Článok I**

**Predmet zmluvy**

1. Predmetom zmluvy jezhotovenie diela „**Koncepcia rozvoja športu a mládeže v podmienkach Bratislavského samosprávneho kraja 2021-2025**“ (ďalej len „dielo“) a poskytnutie s tým súvisiacich služieb v súlade s Podrobným opisom predmetu zákazky, ktoré tvorí prílohu č. 1 zmluvy.
2. Zhotoviteľ sa zaväzuje dielo vykonať v rozsahu navrhovanej štruktúry, ktorej minimálny obsah je definovaný v prílohe č. 1 tejto zmluvy v súlade s článkom II tejto zmluvy.
3. Zhotoviteľ je povinný počas trvania tejto zmluvy vytvoriť interdisciplinárny tím, za ktorého činnosť a zostavenie zodpovedá. Zmluvné strany sa dohodli, že zhotoviteľ zostaví interdisciplinárny tím zahrňujúci komplexné profesijné zastúpenie pre vypracovanie predmetu zmluvy, a to nasledovne:

**Expert v oblasti športu**

* expert je športový odborník špecifikovaný zákonom  č. 440/2015 Z. z. o športe a o zmene a doplnení niektorých zákonov,
* expert musí byť registrovaný na Slovenskom športovom portáli (sport.iedu.sk) vedenom MŠVVaŠ,
* expert má aktívnu  prax  v športovom odvetví min. 5 rokov,
* expert je členom športovej organizácii min. 2 roky

**Expert v oblasti práce s mládežou**

* expert je pracovník s mládežou špecifikovaný zákonom č. 282/2008 o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov,
* expert má znalosti s prípravou koncepčných materiálov v oblasti práce s mládežou a skúsenosti z ich plnenia,
* expert má skúsenosti s medzisektorovou a medzirezortnou spoluprácou v oblasti mládeže,
* expert má skúsenosti min. 5 rokov

1. Zhotoviteľ zodpovedá za to, že odovzdaný predmet zmluvy bude bez vecných a právnych vád. Zhotoviteľ potvrdzuje, že sa v plnom rozsahu oboznámil s rozsahom a povahou diela, ktoré má vykonať, že sú mu známe všetky odborné, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú na realizáciu diela nevyhnutné.
2. Zhotoviteľ sa zaväzuje včas upozorniť objednávateľa na všetky okolnosti, ktoré by mohli ohroziť alebo znemožniť riadne vykonanie predmetu zmluvy.
3. Objednávateľ sa zaväzuje riadne a včas zhotovené dielo prevziať a zaplatiť cenu za zhotovené dielo a s tým súvisiace služby vo výške a spôsobom tak, ako to určuje ďalej zmluva.
4. Zmenu člena interdisciplinárneho tímu počas trvania tejto zmluvy podlieha schváleniu objednávateľom. V prípade zmeny člena interdisciplinárneho tímu je zhotoviteľ povinný písomne požiadať objednávateľa o odsúhlasenie zmeny spolu s predložením dokladov preukazujúcich splnenie odbornej spôsobilosti podľa ods. 3 tohto článku zmluvy pre príslušného experta. Objednávateľ je povinný sa vyjadriť v lehote 30 dní odo dňa doručenia žiadosti zhotoviteľa podľa predchádzajúcej vety. V prípade, ak sa objednávateľ v lehote 30 dní odo dňa doručenia žiadosti zhotoviteľa o zmenu člena interdisciplinárneho tímu nevyjadrí a novonavrhovaný člen bude spĺňať odbornú spôsobilosť podľa ods. 3 tohto článku zmluvy pre príslušného experta, platí, že so zmenou súhlasí. Zmluvné strany sa dohodli, že v prípade zmeny člena interdisciplinárneho tímu nie je potrebné uzatvoriť dodatok k tejto zmluve.
5. Zoznam členov interdisciplinárneho tímu v čase uzatvorenia tejto zmluvy je uvedený v prílohe č. 3.

**Článok II**

**Termín plnenia, dodacie podmienky a miesto plnenia**

1. Zhotoviteľ sa zaväzuje zhotoviť dielo v rozsahu podľa prílohy č. 1 a každú etapu odovzdať na základe čiastkového preberacieho protokolu v termínoch uvedených v prílohe č. 1 k tejto zmluve, najneskôr však do 15 mesiacov odo dňa nadobudnutia účinnosti tejto zmluvy.
2. Zhotoviteľ je povinný dodať dielo, ktorého obsah a lehoty sú podrobnejšie definované v prílohe č. 1 tejto zmluvy.

3. Každá časť diela, ktorá je v tabuľkovej forme, a z nej vytvárané grafické (grafy, diagramy) výstupy musia byť v editovateľnej forme, aby ich objednávateľ mohol ďalej používať pre svoje potreby. Mapové výstupy musia byť zrealizované vo formáte GIS a načítateľné v programe ArcGIS. Prevzatie čistopisu sa potvrdzuje preberacím protokolom.

4. Termíny uvedené v Prílohe č. 1 tejto zmluvy sú pre zhotoviteľa záväzné. Ak dôjde k oneskoreniu viac než 15 kalendárnych dní po termíne odovzdania ucelených častí diela, objednávateľ je oprávnený od tejto Zmluvy odstúpiť.

5. V prípade prekážok spočívajúcich vo vyššej moci, ktoré zhotoviteľovi bránia v splnení jeho povinnosti uskutočniť predmet Zmluvy pre objednávateľa v dohodnutých termínoch, predlžuje sa lehota na uskutočnenie predmetu Zmluvy o dobu trvania týchto prekážok. Rovnako platí, že v prípade prekážok spočívajúcich vo vyššej moci, ktoré objednávateľovi bránia v splnení jeho povinností podľa tejto Zmluvy v dohodnutej lehote, predlžuje sa lehota na splnenie týchto povinností o dobu trvania týchto prekážok. O takýchto prekážkach je účastník tejto Zmluvy, na ktorého strane vznikli tieto prekážky, povinný druhého účastníka bezodkladne písomne informovať. Po dobu trvania týchto prekážok, resp. predĺženia lehoty na splnenie, nie je zmluvná strana v omeškaní.

6. Pod vyššou mocou sa rozumejú okolnosti, ktoré nastanú po uzatvorení Zmluvy ako výsledok nepredvídateľných a zmluvnými stranami neovplyvniteľných prekážok.

7. Zhotoviteľ je oprávnený vykonávať dielo alebo jeho časť podľa tejto zmluvy aj prostredníctvom subdodávateľov, pričom platí:

* 1. zoznam známych subdodávateľov ku dňu uzatvorenia tejto zmluvy je uvedený v Prílohe č. 2 tejto zmluvy;
  2. zhotoviteľ je povinný vykonávať subdodávku len kvalifikovanými osobami, ktoré sú odborne spôsobilé na poskytovanie činností podľa predmetu subdodávky;
  3. zhotoviteľ je povinný preukázať splnenie podmienok každého subdodávateľa podľa príslušných ustanovení zákona o verejnom obstarávaní, pričom objednávateľ osobitne overí, že každý subdodávateľ, vybraný zhotoviteľom, spĺňa alebo najneskôr v čase plnenia zmluvy bude spĺňať podmienky podľa § 32 ods. 1 písm. e) a f) zákona o verejnom obstarávaní. Všetci subdodávatelia v celom subdodávateľskom reťazci musia najneskôr v čase plnenia zmluvy spĺňať podmienky podľa § 32 ods. 1 písm. e) a f) zákona o verejnom obstarávaní. Objednávateľ ďalej osobitne overí, že u príslušného subdodávateľa neexistujú dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. V prípade pochybností má zhotoviteľ povinnosť predložiť objednávateľovi doklady preukazujúce skutočnosti podľa tohto bodu zmluvy;
  4. v prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ povinný písomne informovať objednávateľa o jeho nástupe na realizáciu diela. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 10 pracovných dní odo dňa doručenia písomného oznámenia zhotoviteľa;
  5. je povinný objednávateľovi bezodkladne oznámiť akúkoľvek zmenu údajov o subdodávateľovi;
  6. zhotoviteľ zodpovedá objednávateľovi za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám;
  7. každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní. Ak došlo k výmazu subdodávateľa z registra partnerov verejného sektora, je zhotoviteľ povinný túto skutočnosť oznámiť objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 písm. e) a f) zákona o verejnom obstarávaní a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
  8. objednávateľ má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v tejto zmluve;
  9. zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej subdodávateľom.
     1. Zhotoviteľ podpisom tejto zmluvy berie na vedomie, že finančné prostriedky objednávateľa určené na zaplatenie ceny za dielo tvoria finančné prostriedky z rozpočtu objednávateľa a nenávratných finančných zdrojov poskytnutých v rámci projektu s názvom „Smart región BSK“ realizovaného v rámci Operačného programu Efektívna verejná správa . Zhotoviteľ berie na vedomie, že na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (predovšetkým zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších predpisov, zákon. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, a pod. ).
     2. Zhotoviteľ sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných predpisov Slovenskej republiky (napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších predpisov) a ako kontrolovaný subjekt pri výkone kontroly riadne plniť povinnosti, ktoré mu vyplývajú z príslušných právnych predpisov.
     3. Zhotoviteľ sa zaväzuje uchovávať akékoľvek dokumentácie súvisiace s predmetom plnenia na základe tejto zmluvy minimálne po dobu 10 rokov odo dňa odovzdania a prevzatia diela.
     4. Zhotoviteľ je povinný strpieť výkon kontroly/auditu súvisiaceho s predmetom plnenia podľa tejto zmluvy z dôvodu financovania tejto zmluvy z prostriedkov Európskej únie, a to kedykoľvek počas doby trvania zmluvy o nenávratnom finančnom príspevku uzatvorenej na účel financovania tejto zmluvy, minimálne však 5 rokov po ukončení projektu. Zhotoviteľ sa zaväzuje poskytnúť oprávneným osobám všetku potrebnú súčinnosť. Oprávnenými osobami sú najmä:
* Poskytovateľ finančných prostriedkov z fondov EÚ a ním poverené osoby,
* Útvar vnútorného auditu Riadiaceho orgánu a ním poverené osoby,
* Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
* Orgán auditu, jeho spolupracujúce orgány a nimi poverené osoby,
* Orgán zabezpečujúci ochranu finančných záujmov EÚ,
* Splnomocnení zástupcovia Európskej Komisie a Európskeho dvora audítorov,
* Osoby prizvané orgánmi uvedenými pod predchádzajúcimi odrážkami v súlade s príslušnými právnymi predpismi SR a EÚ.

**Článok III**

**Cena**

1. Cena celkom za predmet zákazky je stanovená na základe cenovej ponuky zhotoviteľa, podľa zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhl. č. 87/1996 Z. z., ktorou sa vykonáva zákon o cenách v znení neskorších predpisov takto:

Celková cena bez DPH .........................................................Eur

DPH (20 %)............................................................................ Eur

Celková cena s DPH .............................................................Eur (ďalej len „cena“)

1. V cene sú zahrnuté všetky náklady zhotoviteľa spojené s plnením predmetu tejto zmluvy. V cene je zahrnutá dodávka predmetu zmluvy v digitálnej forme kompatibilnej s informačným systémom objednávateľa.
2. Zhotoviteľ v tejto súvislosti vyhlasuje, že je plne oboznámený s rozsahom a povahou diela a že správne vyhodnotil a ocenil všetky práce trvalého a dočasného charakteru, ktoré sú nevyhnutné pre riadne a včasné splnenie zmluvy a že pri stanovení ceny:

* sa oboznámil so zadaním a všetkou relevantnou dokumentáciou,
* súhlasí so zmluvnými podmienkami.

**Článok IV**

**Platobné podmienky a fakturácia**

1. Zálohové platby ani platba vopred sa neumožňujú. Úhrada za zhotovenie diela sa uskutoční po vypracovaní ucelených častí nasledovne:
2. po ukončení 2. etapy plnenia predmetu zmluvy v zmysle Prílohy č. 1 tejto zmluvy a prevzatí časti diela na základe čiastkového preberacieho protokolu má zhotoviteľ právo na vystavenie čiastkovej faktúry vo výške 50 % z ceny diela,
3. po ukončení 5. etapy plnenia predmetu zmluvy v zmysle Prílohy č. 1 tejto zmluvy prevzatí finálnej verzie diela na základe záverečného preberacieho protokolu, má zhotoviteľ právo na vystavenie konečnej faktúry vo výške 50 % z ceny diela.
4. Prílohou každej faktúry musí byť obidvoma zmluvnými stranami podpísaný protokol z odovzdania a prevzatia príslušnej etapy.
5. Objednávateľ sa zaväzuje zaplatiť ceny za jednotlivé časti diela podľa bodu 1. tohto článku na základe čiastkovej faktúry zhotoviteľa a konečnej faktúry zhotoviteľa, na základe čiastkového a záverečného protokolu z odovzdania a prevzatia príslušnej časti predmetu zmluvy.
6. Úhrada sa uskutoční po podpise čiastkového a/alebo záverečného protokolu formou prevodu na bankový účet zhotoviteľa na základe faktúry, ktorej splatnosť je 30 dní odo dňa doručenia faktúry vystavenej podľa bodu 1. tohto článku zmluvy objednávateľovi.
7. Faktúra musí spĺňať všetky náležitosti daňového dokladu v zmysle zákona č. 431/2002 Z. z o účtovníctve v znení neskorších predpisov a § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude obsahovať všetky náležitosti podľa predchádzajúcej vety, objednávateľ je oprávnený vrátiť ju (reklamovať) a zhotoviteľ je povinný faktúru podľa charakteru nedostatku opraviť, doplniť alebo vystaviť novú. V prípade vrátenia faktúry zhotoviteľovi sa za začiatok plynutia lehoty splatnosti považuje deň, kedy bola opravená alebo doplnená faktúra doručená objednávateľovi. Faktúru je možné reklamovať len v lehote jej splatnosti.

**Článok V**

**Zodpovednosť za chyby/vady**

1. Zhotoviteľ potvrdzuje, že sa v plnom rozsahu oboznámil s povahou diela, že sú mu známe všetky kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú na zhotovenie diela nevyhnutné.
2. Zhotoviteľ zodpovedá za to, že dielo je zhotovené podľa platných právnych predpisov a má v čase odovzdania a prevzatia vlastnosti podľa prílohy č. 1 zmluvy a že nemá chyby, ktoré by znižovali jeho hodnotu alebo schopnosť jeho využitia.
3. Objednávateľ má právo skontrolovať predmet zmluvy (resp. jeho časť) kedykoľvek v priebehu realizácie diela pred podpísaním preberacieho protokolu. V prípade, ak odovzdané dielo má zjavné chyby, ktoré neumožňujú dielo riadne využiť, objednávateľ má právo predmet zmluvy, resp. jeho časť vrátiť zhotoviteľovi na prepracovanie, alebo dopracovanie. Objednávateľ má povinnosť presne vyšpecifikovať vytýkané chyby diela, pričom tieto chyby musia byť popísané a doručené zhotoviteľovi písomne. Zhotoviteľ sa zaväzuje na vlastné náklady odstrániť chyby alebo dopracovať predmet zmluvy najneskôr do 15 pracovných dní odo dňa odovzdania na prepracovanie, ak nebude s objednávateľom dohodnutá iná lehota.

**Článok VI**

**Vlastnícke práva**

1. Vlastníctvo k vyhotovenému dielu alebo jeho časti prechádza na objednávateľa po odovzdaní a prebratí jednotlivých etáp diela v termínoch a rozsahu podľa prílohy č. 1 tejto zmluvy.
2. Zápis o odovzdaní a prevzatí diela – „Preberací protokol“, alebo jeho jednotlivej etapy – „Čiastkový preberací protokol“ objednávateľ potvrdí pri prebratí diela alebo jeho časti (etapy). Zodpovedným zástupcom objednávateľa na prevzatie predmetu zmluvy v mieste určenia a na podpis preberacieho protokolu alebo čiastkového preberacieho protokolu len pre účely tejto zmluvy je: Mgr. Martin Hakel, BA (ďalej aj „zodpovedný zástupca“). V prípade zmeny osoby zodpovedného zástupcu je objednávateľ písomne povinný oznámiť takú zmenu zhotoviteľovi. Zmluvné strany sa dohodli, že zmena zodpovedného zástupcu oznámená podľa predchádzajúcej vety tohto odseku zmluvy nepodlieha uzatvoreniu samostatného dodatku k tejto zmluve.
3. Objednávateľ použije dielo, zhotovené podľa tejto zmluvy, pre účel, vyplývajúci z tejto zmluvy. Objednávateľ je oprávnený akokoľvek použiť zhotovené dielo, a to najmä nie však výlučne použiť zhotovené dielo ako súčasť súťažných podkladov pre účely verejného obstarávania pre výber poskytovateľov súvisiacich služieb.
4. Zhotoviteľ udeľuje objednávateľovi výhradnú a vecne, časovo a teritoriálne neobmedzenú licenciu na použitie diela zhotoveného podľa tejto zmluvy, na základe ktorej je objednávateľ oprávnený použiť dielo pre dosiahnutie jeho účelu v neobmedzenom rozsahu najmä, nie však výlučne niektorým z nasledovných spôsobov - spracovanie diela alebo jeho častí, spojenie diela s iným dielom po odsúhlasení poskytovateľom (autorom diela), zaradenie diela do databázy, vyhotovenie rozmnoženín diela alebo jeho častí, verejné rozširovanie originálu diela alebo rozmnoženín diela alebo jeho častí, uvedenie diela alebo jeho častí na verejnosti, verejné vykonanie diela alebo jeho častí, odstránenie vád diela alebo jeho častí, použitie diela alebo jeho častí ako podklad na spracovanie iného diela, akýkoľvek iný spôsob použitia diela v súlade s jeho účelom a účelom tejto zmluvy. Zmluvné strany sa výslovne dohodli, že objednávateľ nie je povinný výhradnú licenciu podľa tohto odseku zmluvy využiť.
5. Licencie vstupujú do účinnosti v momente, keď je odmena za vykonanie diela uhradená objednávateľom.
6. Zhotoviteľ vyjadruje súhlas s poskytnutím diela alebo ktorejkoľvek jeho časti tretím osobám, a to aj bez jeho predošlého písomného súhlasu. Odmena za udelenie sublicencie, ako aj za poskytnutie diela alebo jeho častí tretím osobám, je zahrnutá v dohodnutej cene za dielo.

**Článok VII**

**Sankcie**

1. V prípade oneskorenia odovzdania diela alebo jeho časti podľa čl. II tejto zmluvy alebo neodstránenia chyby v lehote podľa čl. V bod 3. tejto zmluvy, uhradí zhotoviteľ objednávateľovi zmluvnú pokutu vo výške 0,05 % z ceny diela za každý deň omeškania.
2. V prípade oneskorenej úhrady faktúry je objednávateľ povinný uhradiť zhotoviteľovi úrok z omeškania vo výške 0,05% z nezaplatenej fakturovanej ceny diela za každý deň omeškania.
3. Zaplatením zmluvnej pokuty podľa tohto článku zmluvy nemá vplyv na nárok na náhradu škody, ktorá porušením povinnosti vznikla.
4. Pre vylúčenie pochybností sa má za to, že sankcie je možné kumulovať.

**Článok VIII**

**Doba trvania zmluvy a ukončenie zmluvy**

1. Táto zmluva zanikne okrem splnenia všetkých práv a povinností oboch zmluvných strán, ktoré vyplývajú z jej obsahu a všeobecne záväzných právnych predpisov Slovenskej republiky, aj písomnou dohodou zmluvných strán alebo písomným odstúpením od zmluvy niektorou zmluvnou stranou.
2. Objednávateľ a zhotoviteľ sú oprávnení odstúpiť od zmluvy v prípade, ak niektorá zo zmluvných strán poruší dohodnuté zmluvné povinnosti a v primeranej lehote určenej v písomnej výzve nezjedná nápravu. Ak sa rozhodne niektorá zo zmluvných strán od tejto Zmluvy odstúpiť z dôvodov dohodnutých touto Zmluvou, je povinná svoje odstúpenie písomne oznámiť druhej strane. Odstúpenie od tejto Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia. Odstúpenie od Zmluvy je účinné jeho doručením druhej zmluvnej strane. Odstúpením od zmluvy nie je dotknuté právo dotknutej zmluvnej strany na náhradu škody, ani právo na úhradu zmluvnej pokuty alebo právo na uhradenie vzniknutých nákladov.
3. Zánik zmluvy sa netýka riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
4. Podstatným porušením na účely tejto zmluvy sa rozumie
   1. nedodanie diela alebo jeho časti v lehote a rozsahu podľa prílohy č. 1 tejto zmluvy,
   2. porušenie povinnosti zhotoviteľa mať počas celej doby trvania tejto zmluvy zriadený interdisciplinárny tím podľa čl. I tejto zmluvy,
   3. porušenie povinnosti zhotoviteľa preukázať odbornú spôsobilosť členov interdisciplinárneho tímu podľa tejto zmluvy.

**Článok IX**

**Záverečné ustanovenia**

1. Práva a povinnosti touto zmluvou zvlášť neupravené sa riadia príslušnými ustanoveniami zákona o verejnom obstarávaní, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
2. Zmluvu je možné meniť a dopĺňať iba písomnými dodatkami po dohode obidvoch zmluvných strán.
3. Zmluva sa vyhotovuje v štyroch (4) vyhotoveniach s platnosťou originálu, pričom objednávateľ dostane tri (3) vyhotovenia a zhotoviteľ jedno (1) vyhotovenie.
4. Táto zmluva nadobúda platnosť dňom jej podpisu obidvoma zmluvnými stranami.
5. Zmluva nadobúda účinnosť dňom nasledujúcim po dni, v ktorom budú kumulatívne splnené nasledujúce podmienky:

a) zmluva bola zverejnená na webovom sídle objednávateľa a

b) zmluva o nenávratný finančný príspevok na predmet tejto zmluvy nadobudla účinnosť.

1. Zhotoviteľ berie na vedomie, že zmluva je uzatvorená s Bratislavským samosprávnym krajom ako orgánom verejnej správy, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov postupuje v súlade s týmto zákonom.
2. Zmluvné strany vyhlasujú, že zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
3. Písomnosti týkajúce sa tejto Zmluvy sa zasielajú na adresu zmluvných strán uvedenú v záhlaví tejto zmluvy, resp. na inú adresu, ktorú zmluvná strana následne preukázateľne oznámi druhej zmluvnej strane. V prípade že sú písomnosti zaslané poštou alebo s využitím kuriérskej služby, považujú sa za doručené v deň ich prevzatia druhou zmluvnou stranou, alebo v deň odmietnutia ich prevzatia, alebo v deň, keď sa písomnosť vráti odosielateľovi ako nedoručiteľná, aj keby sa adresát o takejto písomnosti nedozvedel. V prípade obidvoch zmluvných strán je možné doručenie písomnosti vykonať aj jej odovzdaním v mieste sídla príslušnej zmluvnej strany, ktorej je písomnosť doručovaná, pričom dňom doručenia je deň prijatia písomnosti, ktorý vyznačí podateľňa úradným postupom na písomnosti.
4. Neoddeliteľnou súčasťou zmluvy sú nasledovné prílohy:

Príloha č. 1 Opis predmetu zákazky

Príloha č. 2 Zoznam subdodávateľov

Príloha č. 3 Zoznam členov interdisciplinárneho tímu v čase uzatvorenia zmluvy

V Bratislave dňa .........

––––––––––––––––– –––––––––––––––––   
 za objednávateľa za zhotoviteľa

Mgr. Juraj Droba, MBA, MA

predseda BSK

**Príloha č. 1 Opis predmetu zákazky**

**„Koncepcia rozvoja športu a mládeže v podmienkach Bratislavského samosprávneho kraja 2021-2025“**

Predmetom zákazky je spracovanie dokumentu: **Koncepcia rozvoja športu a mládeže v podmienkach Bratislavského samosprávneho kraja 2021 – 2025**. (ďalej len „Koncepcia športu a mládeže“). Dokument bude spracovaný v piatich etapách vrátane zberu dát, ich analýzy a vyhodnotenia a spracovania návrhu novej koncepcie, vrátane vypracovania akčného plánu:

**1. etapa:** zber údajov v oblasti organizovaného športu a mládežníckych aktivít na území BSK; termín: do 5 mesiacov od nadobudnutia účinnosti zmluvy;

**2. etapa:** analýza údajov o organizovanom športe a mládežníckych aktivitách na území BSK; termín: do 7 mesiacov od nadobudnutia účinnosti zmluvy;

**3. etapa:** vypracovanie návrhu novej Koncepcie rozvoja športu a mládeže v podmienkach BSK a zaslanie na pripomienkovanie Bratislavskému samosprávnemu kraju, termín: do 10 mesiacov od nadobudnutia účinnosti zmluvy;

**4. etapa:** vypracovanie a zaslanie BSK elektronickej verzie Koncepcie rozvoja športu a mládeže aj so zapracovanými pripomienkami, termín: do 12 mesiacov od nadobudnutia účinnosti zmluvy;

**5. etapa:** odovzdanie kompletnej finálnej verzie Koncepcie rozvoja športu mládeže, vrátane jazykovej korektúry a zapracovaných pripomienok; vo fyzickej podobe a elektronickej podobe, verejná prezentácia navrhovanej Koncepcie rozvoja športu a mládeže partnerom BSK organizovaná spracovateľom. Termín: do 15 mesiacov od nadobudnutia účinnosti zmluvy.

**Rozsah zadania dokumentu:**

Rozvoj športu a pohybových aktivít, práca s mládežou a participácia mládeže na veciach verejných a verejnej politike, ako aj zapájanie sa mládeže do práce v komunitách v mieste ich bydliska alebo štúdia patria medzi priority Bratislavského samosprávneho kraja. Samosprávne kraje majú na základe zákona č. 302/2001 Z. z. o samospráve vyšších územných celkov pôsobnosť v starostlivosti o všestranný rozvoj svojho územia a potreby svojich obyvateľov. Konkrétne v tejto oblasti koordinuje rozvoj telesnej kultúry a športu a starostlivosti o deti a mládež a utvára podmienky na rozvoj výchovy a vzdelávania (najmä na stredných školách). Z tohto dôvodu je potrebné zrealizovať (absentujúcu) analýzu súčasného stavu v oblasti športu a práce s mládežou na území Bratislavského samosprávneho kraja z rôznych pohľadov nevyhnutných na získanie uceleného obrazu súčasnej situácie v týchto oblastiach. Poznanie aktuálneho stavu v daných oblastiach sprostredkuje orgánom BSK potrebné dáta a informácie pre optimalizáciu procesov úradu a organizácií v zriaďovateľskej pôsobnosti v rámci ich originálnych a prenesených kompetencií. To bude mať za následok lepšie a efektívnejšie zacielenie verejných politík v oblasti športu a práci s mládežou, ale aj v prierezových oblastiach a politikách (ako napr. sociálne veci, cestovný ruch) v rámci kompetencií samosprávneho kraja.

Hlavným cieľom dokumentu bude zber údajov v oblasti organizovaného športu a mládežníckych aktivitách na území BSK a ich analýza. Konkrétne je nevyhnutné identifikovať všetkých aktérov a subjekty poskytujúce činnosti v oblasti športu a mládeže a následne zhodnotiť, v akom stave sa tieto oblasti nachádzajú v súčasnosti, kam smerujú a zároveň ako môže Bratislavský samosprávny kraj prispieť k ich rozvoju na úrovni kraja. Dokument bude slúžiť ako nástroj verejnej politiky v oblastiach ako sú plánovanie, rozhodovanie a financovanie a súčasne bude podkladom pre návrhy legislatívnych zmien či úprav, ako aj zmien v oblasti financovania oboch oblastí z rôznych zdrojov (štátny rozpočet, prostriedky samosprávy, súkromné zdroje a granty).

Základom dokumentu bude zber a analýza údajov, ktoré sú k dispozícii buď priamo u zadávateľa, t.j. Bratislavského samosprávneho kraja, alebo v relevantných organizáciách, ktorých sa dané oblasti týkajú. Špecifikácie týkajúce sa analýzy súčasného stavu sú uvedené nižšie v Navrhovanej štruktúre / Analytickej časti.

Vzhľadom na čiastočné/nedostatočné fungovanie Športového portálu nie je možné získať ucelené informácie o stave športu, informácie o činnostiach a aktivitách športových subjektov a registrovaných športovcov v regióne.

Podobná situácia je v oblasti práce s mládežou a mládežníckej politiky. Vzhľadom na neexistujúcu databázu subjektov aktívnych v oblasti mládežníckej politiky, práce s mládežou a participácie mládeže je potrebné taktiež zmapovať situáciu v tejto oblasti nie len z pohľadu realizovaných aktivít ale predovšetkým z podhľadu subjektov, ktoré sa danou problematikou zaoberajú, resp. na akú oblasť práce s mládežou sa zameriavajú.

Bez dostupnosti týchto údajov nie je možné aktualizovať a optimalizovať systém riadenia procesov organizácie, a tak aplikovať správne zacielené politiky na podporu rozvoja športu a mládeže. Tieto údaje sú preto veľmi dôležité na vypracovanie ucelenej koncepcie, pre rozpoznanie silných a slabých stránok regiónu a nastavenie priorít, opatrení a odporúčaní vrátane akčného plánu v oblasti rozvoja športu a pohybových aktivít a práce s mládežou v kraji. Zároveň disponovanie ucelenými informáciami pomôže lepšie nastaviť poskytovanie finančnej podpory zo zdrojov Bratislavského samosprávneho kraja na dosiahnutie stanovených cieľov. V neposlednom rade, dokument musí vychádzať z príslušnej legislatívy v oblasti športu, práce s mládežou a legislatívy týkajúcej sa kompetencií samospráv. Koncepcia rozvoja športu a mládeže v podmienkach BSK 2021-2025 umožní zlepšenie a optimalizáciu výkonu zverených kompetencií úradu ako aj organizácií v jeho zriaďovateľskej pôsobnosti, čo zároveň vytvorí predpoklad pre vhodnejšie zacielenie procesov a politík na zabezpečenie podpory a rozvoja športu a mládeže na úrovni kraja.

**Navrhovaná štruktúra**

1. **Úvod**

* Cieľ a poslanie dokumentu
* Úvod k problematike, základné pojmy a súčasná legislatíva pre oblasť športu a práce s mládežou
* Východiskové dokumenty

1. **Analytická časť**

Analytická časť bude zameraná na zber údajov relevantných pre vypracovanie analýzy súčasného stavu v oblasti športu a rozvoja športových a pohybových aktivít a práce s mládežou. Analytická časť bude pozostávať z 2 hlavných častí podľa ich zamerania: šport a práca s mládežou.

1) ŠPORT:

Zber údajov bude zameraný na organizovaný šport, t.j. zber údajov týkajúcich sa organizovanej športovej verejnosti, detí a mládeže.

a) Zber a analýza údajov týkajúcich sa registrovaných športovcov a športových subjektov pôsobiacich na území Bratislavského kraja:

* Športové zväzy, športové kluby/subjekty pôsobiace či už ako organizačná jednotka zväzu alebo samostatný právny subjekt – vytvoriť databázu športových subjektov, ktoré pôsobia na území BSK, nie len pokiaľ ide o sídlo ale predovšetkým vzhľadom na vykonávané aktivity na úrovni regiónu, napr. niektoré zväzy nemajú regionálnu/oblastnú štruktúru a tak zastrešujú aj aktivity realizované na úrovni regiónov; naopak, niektoré zväzy majú svoje regionálne/oblastné štruktúry, ktoré túto činnosť vykonávajú na regionálnej úrovni (v závislosti od štruktúry daného zväzu, asociácie či federácie);
* Športové kluby – vytvoriť databázu športových klubov a športov, ktoré zastrešujú, a ich príslušnosť k národnému športovému zväzu/asociácii/federácii; zrealizovať zber dát týkajúcich sa členskej základe, t.j. počet registrovaných športovcov v rôznych vekových kategóriách (dospelí, deti a mládež), poprípade získať informácie o medziročnom náraste členskej základe predovšetkým vo vekovej kategórii detí a mládeže (podľa kategorizácie príslušnej pre daný šport);
* Spôsob financovania činnosti subjektov pôsobiacich na regionálnej úrovni – zosumarizovať zdroje financovania činnosti registrovaných športových subjektov – štátne, verejné, regionálne, súkromné zdroje;
* Zastúpenie športov v rámci športových subjektov;
* Organizačná štruktúra na regionálnej úrovni pre uznané športy – zmapovať organizačnú štruktúru pre najpopulárnejšie športy;
* Nové športy – zmapovať nové športy, ich organizačnú štruktúru a jej fungovanie, zastúpenie, financovanie

b) Zmapovanie športovísk v Bratislavskom kraji

* Mapovanie športovísk v pôsobnosti BSK – školy a ich športoviská – indoor/outdoor, v pôsobnosti mesta Bratislava a mestských častí, miest a obcí; majetková príslušnosť daných športovísk (napr. školy, mestské časti, STARZ, mestá, obce a pod.);
* Stav športovísk, metodika hodnotenia ich stavu;
* Reálne využívanie daných športovísk organizovanou športovou verejnosťou (zväzy, kluby) ale aj neorganizovanou verejnosťou – zmapovanie reálneho využívania športovísk, analýza voľných kapacít, dopyt/ponuka na využívanie;
* Využiteľnosť športovísk - na aké športy sa športoviská využívajú, v akom rozsahu, kým, kedy a pod.

c) Analýza Bratislavskej regionálnej dotačnej schémy (BRDS) – analýza poskytovaných dotácií a ich prínosu; návrh nastavenia finančnej politiky pre oblasť športu v rámci BRDS vzhľadom na finančné možnosti BSK;

d) Analýza zákona o športe, finančných možností a tokov vyplývajúcich zo zákona, regionálny rozvoj športu, kompetencie samosprávy

2) MLÁDEŽ:

Zber údajov a analýza týkajúca sa organizácií, inštitúcií, OZ a pod. pôsobiacich v oblasti práce s mládežou na území Bratislavského kraja s miestnou, resp. krajskou pôsobnosťou

a) Zmapovanie organizácií v oblasti práce s mládežou s miestnou/krajskou pôsobnosťou

b) Zmapovanie ich aktivít, rozsahu aktivít, problematiky, ktorou sa zaoberajú, záberom (napr. participácia mládeže, kyberšikana, drogová prevencia, tolerancia vs extrémizmus, dobrovoľníctvo, nízkoprahové skupiny, atď.)

c) Spôsob financovania činnosti subjektov pôsobiacich na regionálnej úrovni – zosumarizovať zdroje financovania činnosti – štátne, verejné, regionálne, súkromné zdroje

d) Analýza Bratislavskej regionálnej dotačnej schémy (BRDS) – analýza poskytovaných dotácií a ich prínosu; návrh nastavenia finančnej politiky pre oblasť práce s mládežou v rámci BRDS vzhľadom na finančné možnosti BSK;

e) Analýza zákona o podpore práce s mládežou, podporných mechanizmov, finančných možností a tokov vyplývajúcich zo zákona, regionálny rozvoj práce s mládežou, kompetencie samosprávy

1. **Návrhová časť**

* Návrh opatrení a smerovania politík Bratislavského samosprávneho kraja na podporu a rozvoj športu na regionálnej úrovni
* Odporúčania/podnety/návrhy na zmeny v zákone o športe
* Návrh opatrení a smerovania politík Bratislavského samosprávneho kraja na podporu a rozvoj práce s mládežou a participácie mládeže na regionálnej úrovni
* Odporúčania/podnety/návrhy na zmeny/úpravy v zákone o podpore práce s mládežou na regionálnej úrovni
* Odporúčania/podnety/návrhy na zlepšenie fungovania na miestnej/krajskej úrovni; návrhy na spôsob finančnej podpory zo strany BSK, stanovenie priorít v oblasti športu a mládeže.

1. **Akčný plán pre plnenie priorít a úloh stanovených v Koncepcii rozvoja športu a mládeže v podmienkach BSK 2021-2025** 
   * + - * Návrh jednotlivých opatrení vo forme akčného plánu s časovým a odhadovaným finančným plánom a návrhom merateľných ukazovateľov na monitorovanie dopadov a napĺňania akčného plánu.
         * Akčný plán bude vyhotovený v dvoch úrovniach (oblastiach) podľa kompetencií jednotlivých aktérov, t.j. akčný plán pre šport a akčný plán pre mládež.
2. **Zhrnutie**
   * Zahŕňa krátky sumár výsledkov na cca 2-3 strany v slovenskom a v anglickom jazyku.
3. **Návrh systému odpočtovania Akčného plánu v rámci jeho monitorovania a hodnotenia v nasledujúcich rokoch**
4. **Prezentácia vo formáte Microsoft Office PowerPoint**
   * Samostatná príloha (cca 20 slide-ov), v slovenskom aj anglickom jazyku.
   * Bude obsahovať najdôležitejšie časti dokumentu.
   * Bude slúžiť na prezentáciu dôležitosti a významu rozvoja športu a práce s mládežou a potreby realizácie podporných aktivít uvedených v Koncepcii rozvoja športu a mládeže.
5. **Zložka so všetkými grafickými prílohami**
   * Samostatná príloha
   * Bude obsahovať všetky grafické prílohy použité v Koncepcii rozvoja športu a mládeže a v prílohách - obrázky, grafy, schémy, náčrt, fotky, mapy a pod., určené aj pre export vo vysokom rozlíšení.
6. **Politický sumár (1-2 strany)**
   * Zahŕňa skrátenú verziu pre politických predstaviteľov v slovenskom a anglickom jazyku, ktorá bude slúžiť ako argumentačná línia pri diskusiách so širokou verejnosťou a inými politickými predstaviteľmi v rozsahu cca 1-2 strany.

**Od úspešného uchádzača sa očakáva:**

1. zber a analýza údajov v oblasti športu a práce s mládežou v Bratislavskom samosprávnom kraji, analýza príslušných zákonov a návrh odporúčaní a zmien týkajúcich sa týchto zákonov; analýza Bratislavskej regionálnej a dotačnej schémy (BRDS) v oboch oblastiach a návrh nastavenia financovania v rámci BRDS; spracovanie dokumentu Koncepcia rozvoja športu a mládeže v podmienkach BSK v rokoch 2021-2025 a priaznivé dôsledky podpory rozvoja športu a mládeže (časti A, B, C, D, E, F) aj s prílohami (časti G, H, I). Termín: **do 14 mesiacov** od nadobudnutia účinnosti zmluvy
2. priebežné konzultácie s relevantnými partnermi a potrebnými súčinnými orgánmi- napr. športové zväzy, športové kluby, STARZ, miestne samosprávy, a iné. Termín: **priebežne**
3. **ukončenie 1. etapy**: zber údajov v oblasti organizovaného športu a mládežníckych aktivít na území BSK a spracovanie návrhu dokumentu a jeho zaslanie na pripomienkovanie Bratislavskému samosprávnemu kraju (časť B). Termín: **do 5 mesiacov** od nadobudnutia účinnosti zmluvy,
4. **ukončenie 2. etapy**: analýza údajov o organizovanom športe a mládežníckych aktivitách na území BSK. Termín: **do 7 mesiacov** od nadobudnutia účinnosti zmluvy,
5. uskutočnenie **verejného prerokovania** (workshopu) Koncepcie rozvoja športu a mládeže po ukončení 2. etapy (pri pripravenosti dokumentu na cca 70 %) - za účasti zástupcov športových klubov, zväzov, samospráv, MINEDu, a odbornej verejnosti (zaslanie prezenčnej listiny a zápisnice BSK). Verejné prerokovanie zorganizuje spracovateľ Koncepcie rozvoja športu a mládeže. Termín: **do 8 mesiacov** od nadobudnutia účinnosti zmluvy,
6. **ukončenie 3. etapy**: vypracovanie návrhu novej Koncepcie rozvoja športu a mládeže v podmienkach BSK a zaslanie na pripomienkovanie Bratislavskému samosprávnemu kraju. Termín: **do 10 mesiacov** od nadobudnutia účinnosti zmluvy;
7. **ukončenie 4. etapy**: vypracovanie a zaslanie elektronickej verzie Koncepcie rozvoja športu a mládeže aj so zapracovanými pripomienkami na 2. kolo pripomienkovania BSK. Termín: **do 12 mesiacov** od nadobudnutia účinnosti zmluvy,
8. **pred ukončením 5. etapy**: odovzdanie finálnej verzie Koncepcie rozvoja športu a mládeže (časti A, B, C, D, E, F) a príloh (časti G, H, I) vrátane jazykovej korektúry a zapracovaných pripomienok; vo fyzickej podobe a elektronickej podobe (podľa podmienok nižšie) na záverečné pripomienkovanie. Termín: **do 13 mesiacov** od nadobudnutia účinnosti zmluvy,
9. **ukončenie 5. etapy**: odovzdanie **finálnej verzie Koncepcie rozvoja športu a mládeže** (časti A, B, C, D, E, F) **- tlačená forma a 5x elektronická verzia na USB** (formát .pdf, .xls a .doc/.docx). Pred zalomením textu krátkeho sumáru (časť E), pri vypracovaní prezentácie (časť G) a skrátenej verzie pre politických predstaviteľov (časť I) sa bude po formálnej stránke postupovať v zmysle design manuálu BSK, ktoré dodá objednávateľ. Termín: **do 15 mesiacov** od nadobudnutia účinnosti zmluvy
   1. **prezentácia** (časť G) cca 20 slide-ov, **v slovenskom a anglickom jazyku** - 5x elektronická verzia na USB (formát .ppt/.pptx),
   2. odovzdanie zložky so všetkými **grafickými prílohami** (časť H), vo vhodnej kvalite aj pre export vo vysokom rozlíšení - 5x elektronická verzia na USB (formát .pdf, .tiff, .jpeg, .dbf, .shp, .xlsx alebo ekvivalent podľa vhodnosti pre danú grafickú prílohu),
   3. **odovzdanie autorských práv** súvisiacich s grafickými prílohami (fotografie, schémy, grafy, tabuľky, mapy) použitými v Koncepcii rozvoja športu a mládeže (časti A, B, C, D, E, F) a povinných prílohách (časti G, H, I) do vlastníctva objednávateľa pre možné ďalšie nekomerčné využitie,
   4. verejná prezentácia navrhovanej Koncepcie rozvoja športu a mládeže partnerom BSK organizovaná spracovateľom

**Miesto odovzdania predmetu plnenia:**

Sabinovská 16 P.O. Box 106 820 05 Bratislava 25

**Príloha č. 2 – Zoznam subdodávateľov**

**Zoznam subdodávateľov**

Podpisom tejto zmluvy zhotoviteľ vyhlasuje, že na realizácii predmetu zákazky:

sa nebudú podieľať subdodávatelia a celý predmet uskutoční vlastnými kapacitami.

sa budú podieľať nasledovní subdodávatelia :

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **Osoba oprávnená konať za subdodávateľa** (meno a priezvisko, dátum narodenia, adresa pobytu) | **Percentuálny podiel na zákazke** | **Predmet subdodávok** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

*Upozornenie: Subdodávateľ musí spĺňať podmienky účasti týkajúce sa osobného postavenia podľa § 32 ods. 1 písm.. e) a f) zákona o verejnom obstarávaní a nemôžu u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní (oprávnenie dodávať tovar, uskutočňovať stavebné práce alebo poskytovať službu preukazuje subdodávateľ vo vzťahu k tej časti predmetu zákazky, ktorý má plniť)* *a ak* *má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.*

**Príloha č. 3 Zoznam členov interdisciplinárneho tímu / kľúčových expertov podieľajúcich sa na plnení**

a) Expert v oblasti športu

Titul:

Meno:

Priezvisko:

b) Expert v oblasti práce s mládežou

Titul:

Meno:

Priezvisko:

**PRÍLOHA č. 6: Čestné vyhlásenie o vytvorení skupiny dodávateľov/ plná moc – ak sa uplatňuje**

**Čestné vyhlásenie o vytvorení skupiny dodávateľov**

(ak sa uplatňuje)

1. Podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky vo verejnom obstarávaní na uskutočnenie predmetu zákazky **„Koncepcia rozvoja športu a mládeže v podmienkach Bratislavského samosprávneho kraja 2021-2025“**sme vytvorili skupinu dodávateľov a predkladáme spoločnú ponuku.Skupina pozostáva z nasledovných právnych subjektov:
2. V prípade, že naša spoločná ponuka bude úspešná a bude prijatá, sa zaväzujeme, že pred podpisom zmluvy uzatvoríme a predložíme verejnému obstarávateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení zákazky, ako aj skutočnosť, že všetci členovia skupiny dodávateľov sú zaviazaní zo záväzkov voči verejnému obstarávateľovi spoločne a nerozdielne.
3. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle súťažných podkladov (vylúčenie zo súťaže), vrátane zodpovednosti za škodu spôsobenú verejnému obstarávateľovi v zmysle všeobecne záväzných právnych predpisov platných v SR.

V ................................. dňa........................

*Obchodné meno*

*Sídlo/miesto podnikania ..................................................*

*IČO* meno a priezvisko, funkcia

podpis1

1 Doklad musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch.

**Plná moc**  **pre jedného z členov skupiny,** **konajúceho za skupinu dodávateľov**

**Splnomocniteľ/splnomocnitelia:**

1. *Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

**udeľuje/ú plnomocenstvo**

**splnomocnencovi:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

na prijímanie pokynov, komunikáciu a vykonávanie všetkých právnych úkonov v mene všetkých členov skupiny dodávateľov vo verejnom obstarávaní na zadanie zákazky s názvom „**Koncepcia rozvoja športu a mládeže v podmienkach Bratislavského samosprávneho kraja 2021-2025“** vyhlásenej verejným obstarávateľom **Bratislavský samosprávny kraj** vrátane konania pri uzatvorení zmluvy, ako aj konania pri plnení zmluvy a zo zmluvy vyplývajúcich právnych vzťahov.

|  |  |  |  |
| --- | --- | --- | --- |
| V .................... dňa ........................... | | ..................................................  podpis splnomocniteľa | |
| V .................... dňa ........................... | ..................................................  podpis splnomocniteľa | |

Plnomocenstvo prijímam:

|  |  |
| --- | --- |
| V .................... dňa ........................... | ..................................................  podpis splnomocnenca |

1. 1 nehodiace prečiarknuť [↑](#footnote-ref-1)
2. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)